b'\n_START_ARTICLE_\nOdyssey of Iska\n_START_SECTION_\nZgodovina in koncept\n_START_PARAGRAPH_\nOdyssey of Iska je bil rezultat drugega Shorterjevega snemanja, katerega producent je bil Duke Pearson (album s 1. snemanja s Pearsonom, Moto Grosso Feio, je iz\xc5\xa1el leta 1974). Razen Rona Carterja, je bila zasedba povsem spremenjena, \xc4\x8deprav s podobno instrumentacijo: Shorterjev saksofon edino pihalo, kitara namesto klaviatur, dva kontrabasista in \xc5\xa1tevilna tolkala, med njimi marimba in vibrafon. Enak poudarek na tolkalih je bil uporabljen pri snemanju Joeja Zawinula, ki je potekalo dva tedna prej, 10. avgusta. Shorter se je kot gost pojavil pri snemanju skladbe\xc2\xa0\xc2\xbbDouble Image\xc2\xab, ki je iz\xc5\xa1la na Zawinulovem albumu Zawinul._NEWLINE_Shorter je bil takrat sve\xc5\xbee poro\xc4\x8den z Ano Mario Patricio, katero je sre\xc4\x8dal \xc5\xa1tiri leta prej. Ime\xc2\xa0\xc2\xbbIska\xc2\xab\xc2\xa0namiguje na njuno h\xc4\x8derko, ki se je rodila v \xc4\x8dasu snemanja albuma.'